Shein

Shein online moda-denda bat da. 2008. urtean Chris Xuk sortu zuen, Guangzhoun, Txinan. Azkenengo urteetan denda honek arrakasta handia izan du, eta munduko 220 herrialde baino gehiagotan saltzen dituzte euren produktuak, gainera bakarrik “on-line” izanda.

 Jatorria 
Denda honek hasiera baten ZZKKO izena zeukan. Momentu hartan emakumezkoentzat ziren ezkontza soinekoak edo jantziak bakarrik saltzen zituzten. Denbora aurrera joan ahala, arropa barietatea asko handitu zen, orain gizonentzako jantziak ere salduz, eta kirol-arropa, pijamak eta abar gehituz. Orduan, ‘Sheinside’ izena jarri zioten,  “See Inside” esan nahi duelako. Baina 2015ean, enpresak Interneten azkarrago bilatzeko eta errezago gogoratzeko izen bat nahi zutenez, “Shein” deitzera pasatu zen.

 Historia 
Gaur egun “jantzien Aliexpress-a” deitzen zaio, eta Shein dendaren maila mundiala Inditex enpresarena bezain altua da. Negozio hau orain dala hamarkada bat sortu zen, eta harrezkero urtez urte bikoiztu egin du fakturazioa. Gazteen artean oso ezaguna bihurtu da euren prezio baxuengaitik, arropa barietategaitikbertan erostea oso erraza izateagaitik. Euren bilakaeran zehar hainbat mugimenduri esker ospe handia lortu izan dute, bolada edo sasoi txarrak ere izan dituzten bezala.

 Arrakastaren arrazoiak 
Webgune edo aplikazioan sartuz gero, badaude erosketak egiterako orduan eroslearentzat oso lagungarriak diran aukerak, hauen artean:

 Produktu aldaketak:  edozein herrialdera heltzen diren produktuekin ez bazaude gustura, zure erosketaren barruan itzulketak edo aldaketak egin ditzakezu, eta dendak automakikoki dirua bueltatuko dizu.
 Fast fashion: webgunean egunero tendentzian dauden objektuak edo objektu berriak agertzen dira, eta orrialdea eguneratzen da.
 Deskontuak edo jolasak:  paketeak merkeagoak izateko, dendan erregistratuz gero jolas ezberdinak irabaztean diru deskontuak irabazi ditzakezu.
 Puntuak: deskontuen antzekoak dira puntuak; behin izena emanda, egunero orrialdean sartuz, puntuak jasoko dituzu. Beranduago diru bihurtuko dira.
 Pop-up: denda fisikorik existitzen ez denez, urte batzuetan “pop-up” izeneko ekitaldiak egiten dituzte. Bertan, kalitatea ikusi edo ikutu daiteke.
 Iritzia: jantzien barruan, edozen pertsonak igo ahal ditu argazkiak bere iritzia emanez eta izarren bitartez baloratuz.

 Kolaborazioak 
Aldiren baten mundu osoko pertsona famatuekaz kontaktuan jarri eta objektu batzuk promozionatu izan dituzte. Adibidez, Lola Lolita eta Sofia Surfers ahizpak, Kimberly Loaiza edo Dome Lipa influencer-ak, besteak beste.

Promozio hauek egitean, pertsona horiek dendaren lehenengo atalean agertu izan dira.

 Sheinen atalak 
Salgai dauden objektu edo produktuen barietate oso handia dagoenez, ataletan banatzen da denda, emakume, gizon eta haur sekzioez gain.
MOTF: Oihal mota merezi edo esklusiboz egindako arropa
ROMWE:  Etxeetarako apaingarriak edo elektronika produktuak
SHEGLAM: Kosmetika eta aurpegi edota gorputzerako kremak
DAZY:  Eguneroko arropa, kamiseta sinpleak eta ez oso koloretsuak
EMERY  ROSE:  Ohikoak ez diran estiloak

 Erreferentziak 

 Kanpo estekak 

Kategoria:Enpresa multinazionalak
Kategoria:Txinako Herri Errepublikako enpresak
Kategoria:Jantzi-markak